Theo Brün

Theo Brün (født 18. september 1885 i Hamm, Westfalen, død 4. august 1981) var en tysk maler og grafiker. Han var en av mange kunstnere som havnet på nazi-regimets liste over «entartete kunstnere» i 1937. To skulpturer ble beslaglagt og registrert.

Han studerte kunst ved akademiene i Paris og München omkring 1911, og hadde sin første «ordentlige» utstilling i 1914 sammen med Christian Rohlfs og Walter Bötticher i Hagen. I 1920 begynte han å lage tresnitt. Han var med som stifter av kunstgruppen Hagenring i 1924, og hadde studieopphold i Paris 1928. Brün ble erklært entartet i 1937. Han hadde et nytt studieopphold i Chartres og Paris i 1955.

Brün døde i 1981. Flere gallerier og museer har hatt retrospektive og minneutstillinger.

Referanser 

Tyske malere
Tyske grafikere
Personer fra Hamm
Fødsler i 1885
Dødsfall i 1981